nahid-hub/BLUGE-bengali-wikipedia-section-title-prediction huggingface dataset:
মসজিদের শহর বাগেরহাট অবস্থিত গঙ্গা এবং ব্রহ্মপূত্র নদীর মিলনস্থানে এবং উপকূল থেকে এর দূরত্ব মাত্র ৬০ কিলোমিটার (৩৭মাইল)। শহরটির ক্ষেত্রফল ৫০ বর্গকিলোমিটার। এটি ভৈরব নদীর মরিবান্দ শাখার তীরে পূর্ব-পশ্চিম বরাবর প্রায় ৬ কিমি. এবং 
উত্তর-দক্ষিণ বরাবর ২৫ কিমি. জুড়ে বিস্তৃত। যা একসময় সুন্দরবন নামক 
লোনাপানির বনের অংশ হয়ে গিয়েছিল। প্রাচীন নিদর্শনগুলো পর্যবেক্ষণ করে 
বোঝা যায়, এই শহর ১৫ শতাব্দীতে নির্মিত হয় এবং ১৬ শতাব্দীতে এটি 
“খলিফাতাবাদ” নামে পরিচিত ছিল। ঘন জঙ্গলের প্রকৃতি এবং এতে বসবাসকারী 
বাঘের কথা মাথায় রেখে শহরটিকে বসবাসযোগ্য বানানোর জন্য অসাধারণ 
কাঠামোয় শহরটি তৈরি হয়।
বর্তমানে সবগুলো স্থাপত্য নিরাপদ পরিবেশে রয়েছে, যা জঙ্গল থেকে 
পরিবর্তিত হয়ে আজ পাম গাছে ঘেরা কৃষিজমি।

সঠিক অনুচ্ছেদ শিরোনাম কোনটি?
titleA. ছয় গম্বুজ মসজিদ
titleB. মসজিদসমূহ
titleC. ভৌগলিক অবস্থান
titleD. ষাট গম্বুজ মসজিদ
উত্তর: titleC
১৮৫৮ সালে ম্যারোনাইট কৃষকরা ধর্মীয় নেতাদের দ্বারা অনুপ্রাণিত হয়ে তাদের দ্রুজে সামন্ত প্রভুদের বিরুদ্ধে বিদ্রোহ করে এবং একটি কৃষক প্রজাতন্ত্র প্রতিষ্ঠা করে। দক্ষিণ লেবাননে দ্রুজে সম্প্রদায়ভুক্ত কৃষকরা ম্যারোনাইটদের বিপক্ষে তাদের প্রভুদের পক্ষে অবস্থান নেয়। এর ফলে ১৮৬০ লেবানন দ্রুজে–ম্যারোনাইট সংঘাত আরম্ভ হয়। উভয়পক্ষেরই ক্ষয়ক্ষতি হয়। দ্রুজেদের হাতে প্রায় ১০,০০০ ম্যারোনাইট নিহত হয়।

ইউরোপীয় হস্তক্ষেপের আশঙ্কায় অটোমান কর্তৃপক্ষ অঞ্চলটিতে শৃঙ্খলা পুন:প্রতিষ্ঠা করে। তা সত্ত্বেও ফরাসি ও ব্রিটিশরা হস্তক্ষেপ করে। ইউরোপীয়দের চাপের মুখে অটোমান সুলতান লেবাননে ইউরোপীয় শক্তিগুলো কর্তৃক অনুমোদিত একজন খ্রিস্টান গভর্নর নিয়োগ করতে রাজি হন।

১৮৬০ সালের ২৭ মে একদল ম্যারোনাইট একটি দ্রুজে গ্রাম আক্রমণ করে। ক্রমে আক্রমণ ও পাল্টা-আক্রমণ ঘটতে থাকে এবং সংঘাত সিরিয়াতেও ছড়িয়ে পড়ে। এই সংঘাতের ফলে সব ধর্মের ৭,০০০ থেকে ১২,০০০ মানুষ নিহত হয়, এবং ৩০০টিরও বেশি গ্রাম, ৫০০টি গির্জা, ৪০টি মঠ এবং ৩০টি শিক্ষা প্রতিষ্ঠান ধ্বংস হয়। বৈরুতে মুসলিমদের ওপর খ্রিস্টানদের আক্রমণের প্রতিক্রিয়ায় দামাস্কাসের মুসলিমরা সেখানকার খ্রিস্টান সংখ্যালঘুদের ওপর আক্রমণ করে, এবং এর ফলে ৫,০০০ থেকে ২৫,০০০ খ্রিস্টান প্রাণ হারায়। নিহতদের মধ্যে ছিলেন শহরটিতে অবস্থানরত মার্কিন ও ডাচ কনসাল, যা ঘটনাটিকে আন্তর্জাতিক রূপ প্রদান করে।

অটোমান পররাষ্ট্রমন্ত্রী মেহমেদ ফুয়াদ পাশা সিরিয়ায় আসেন এবং সেখানকার গভর্নর ও অন্যান্য কর্মকর্তাগণসহ দোষী ব্যক্তিদের খুঁজে বের করে মৃত্যুদণ্ড প্রদান করে সমস্যার সমাধান করেন। শৃঙ্খলা পুন:স্থাপিত হয়, এবং ইউরোপীয় হস্তক্ষেপ এড়ানোর জন্য লেবাননকে বিস্তৃত স্বায়ত্তশাসন প্রদানের প্রস্তুতি নেয়া হয়। তবে তা সত্ত্বেও ১৮৬০ সালের সেপ্টেম্বরে ফ্রান্স অঞ্চলটিতে একটি নৌবহর প্রেরণ করে এবং ফ্রান্সের একক হস্তক্ষেপ রোধ করার জন্য ব্রিটেনও হস্তক্ষেপ করে।

সঠিক অনুচ্ছেদ শিরোনাম কোনটি?
titleA. যুদ্ধ-পূর্ব ইতিহাস
titleB. ইউরোপে ক্ষমতার ভারসাম্যের পরিবর্তন
titleC. অটোমান সাম্রাজ্যে খ্রিস্টানদের প্রতি আচরণ
titleD. ১৮৬০ সালের লেবানন সঙ্কট
উত্তর: titleD
দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৩য় স্থান অধিকার করে। এরফলে তারা বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে নেপাল দল বাংলাদেশ, হংকং ও আফগানিস্তানের মোকাবেলা করে।

সঠিক অনুচ্ছেদ শিরোনাম কোনটি?
titleA. আইসিসি বিশ্ব টুয়েন্টি২০
titleB. আইসিসি সদস্যপদ
titleC. ইতিহাস
titleD. খেলোয়াড়
উত্তর: titleA
আইনগতভাবে, ইউরোপীয় কেন্দ্রীয় ব্যাংক এবং ইউরোজোন দেশসমূহের কেন্দ্রীয় ব্যাংক উভয়েরই ৭টি বিভিন্ন ইউরো ব্যাংকনোট জারি করার অধিকার রয়েছে। বাস্তবে, শুধুমাত্র জোনের জাতীয় কেন্দ্রীয় ব্যাংক ইউরো ব্যাংকনোট শারীরিকভাবে জারি এবং প্রত্যাহার করতে পারে। ইউরোপীয় কেন্দ্রীয় ব্যাংক-এর ক্যাশ অফিস নেই এবং কোন ক্যাশ অপারেশনে জড়িত নয়।

সঠিক অনুচ্ছেদ শিরোনাম কোনটি?
titleA. নিরাপত্তা বৈশিষ্ট্য (প্রথম সিরিজ)
titleB. পরিবর্তন সময়সীমা
titleC. আইনগত তথ্য
titleD. নকশা
উত্তর: titleC
১৯৭৫ সালের ২৩শে ফেব্রুয়ারি প্রথম সংখ্যা প্রকাশিত হয়েছিল এবং প্রাথমিকভাবে এটি একটি সাপ্তাহিক ট্যাবলয়েড পত্রিকা হিসাবে চালু করা হয়েছিল। পাকিস্তানি সাংবাদিক রানা এন পারভেজের হাত ধরেই পত্রিকাটি প্রাথমিক যাত্রা শুরু করে। এটি মাস্কত মিডিয়া গ্রুপ কর্তৃক প্রকাশিত হয়ে থাকে যেখানে আল শাবিবা, হাই উইকলি এবং সাব্বাৎ আয়ামের মত জনপ্রিয় পত্রিকাসমূহ প্রকাশনা করে থাকে। ওমানকে বিশ্বের দরবারে উপস্থাপন করা হল পত্রিকাটির প্রকাশের প্রধান লক্ষ্য এবং ওমানে বসবাসরত বিদেশীদের জন্যও বটে। এভাবে বিশ্লেষণ করা হয় যে, ভারতীয় উপমহাদেশে সংবাদপত্রগুলি আরো বেশি গুরুত্ব পায় যেখানে ওমানের প্রবাসীদের অধিকাংশই সেই অঞ্চলে বসবাস করে থাকে। এরপর অবশেষে ১৯৯১ সালে নিয়মিতভাবে দৈনিক পত্রিকা হিসেবে প্রকাশিত হয়। ২০১৩ সালের একটি পাঠক জরিপে বলা হয় যে, টাইমস অব ওমান হচ্ছে ওমানের ইংরেজি দৈনিকগুলির মধ্যে ৫.৪% পঠিত যেখানে ওমান ট্রিবিউন এর সমর্থনোগ্য পাঠক ছিল ২.৭%। সাম্প্রতিকতম পত্রিকাগুলির মধ্যে চালু হওয়া দৈনিক মাস্কত এবং দৈনিক ওমান অবজার্ভার ছিল সর্বশেষ প্রকাশিত। 

সঠিক অনুচ্ছেদ শিরোনাম কোনটি?
titleA. প্রচারনা
titleB. মালিকানা
titleC. সংবাদপত্র
titleD. ইতিহাস
উত্তর: titleD
তিনি কর্মজীবনের শুরুতে পাটনা, রাজগির, বুদ্ধগয়া, বারাণসী, দিল্লী, আগ্রা, মথুরা, বৃন্দাবন, এলাহাবাদ ভ্রমণ করে উত্তর ভারতের শিল্প ঐতিহ্যের সাথে পরিচিত হন। প্রায় একই সময়ে পুরী থেকে কন্যাকুমারিকা পর্যন্ত প্রায় সমগ্র দক্ষিণ ভারত ভ্রমণ করেন এবং কোণারকের সূর্য মন্দির তাকে প্রভাবিত করে। ১৯২১ সালে তিনি বাঘ গুহার নষ্ট হয়ে যাওয়া চিত্রগুলি পুনরুদ্ধারের দায়িত্ব লাভ করেন। তিনি ভগিনী নিবেদিতার হিন্দু-বৌদ্ধ পুরাকাহিনী বইটির অঙ্গসজ্জা করেন এবং ঠাকুর বাড়ির চিত্রকলার তালিকা তৈরিতেও সাহায্য করেন। ১৯১৬ সালে রবীন্দ্রনাথ প্রতিষ্ঠিত বিচিত্রা সংঘে তিনি শিল্পকলার শিক্ষক হিসেবে যোগদান করেন। ১৯৩৫-৩৭ সালে পর পর তিন বছর তিনি কংগ্রসের বার্ষিক সম্মেলনে শিল্প প্রদর্শনী ব্যবস্থাপকের দায়িত্ব লাভ করেন। ১৯৩৭ সালে অনুষ্ঠিত হরিপুরা সম্মেলনে তিনি লোকচিত্রের ধারাবাহী ৮৩টি পট প্রদর্শন করেন যা হরিপুরা পট নামে খ্যাত। ১৯৪৩ সালে তিনি বরোদার মহারাজের কীর্তিমন্দির অলঙ্কৃত করার দায়িত্ব লাভ করেন। এই কীর্তিমন্দিরের চারিদিকের এবং শ্রীনিকেতন ও শান্তিনিকেতনের দেয়ালচিত্র নন্দলাল বসুকে খ্যাতিমান করে তুলে। ভারতীয় সংবিধানের সচিত্র সংস্করণও নন্দলাল বসু অলংকৃত করেন। তার আঁকা ছোট ছোট ছবিগুলোতেও তার প্রতিভার এবং স্বাতন্ত্রের পরিচয় মেলে। শেষ জীবনে নন্দলাল বসু তুলি-কালি এবং ছাপচিত্রের প্রতি বিশেষ মনোযোগী হন এবং এক্ষেত্রে সাফল্যের পরিচয় দেন। রবীন্দ্রনাথের সহজপাঠের ছবিগুলিও তার আঁকা। তার বিখ্যাত চিত্রগুলির মধ্যে অন্নপূর্ণা, সতী, দার্জিলিং প্রভৃতি উল্লেখ্য।


সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. শিক্ষাজীবন
titleD. জন্ম
উত্তর: titleB
হিন্দুধর্মের প্রধান দার্শনিকগোষ্ঠী তাদের দর্শনের মূল হিসেবে পরম মহাজাগতিক সত্ত্বা ব্রহ্মাকে স্থান দান করেন, যিনি মূলত অলিঙ্গিক বিশেষ্য। "জিমার" উল্লেখ করেন, এই পরম মহাজাগতিক সত্ত্বা "লিঙ্গ নির্ণয়যকারী যোগ্যতা এবং সমস্ত সীমাবদ্ধতা ও ব্যক্তিস্বতন্ত্রিক বৈশিষ্ট্যের" উর্ধ্বে। ব্রহ্মা পরম মহাজাগতিক আত্মা, চরম বাস্তবতা, স্বয়ং অদ্বিতীয়। এটি একটি লোকোত্তর ধারণা, যেখানে সর্ব গুণাবলী, রূপ, লিঙ্গ, বৈশিষ্ট্য, ক্ষমতা, জ্ঞান এবং স্বয়ংসত্ত্বা অন্তর্ভুক্ত। ব্রহ্মার "পরম মহাজাগতিক আত্মা" ও "স্বয়ং অদ্বিতীয়তার" ধারণা বেদে এবং উপনিষদে, বিশেষত বৃহদারণ্যকোপনিষদ্‌ ও ছান্দোগ্যোপনিষদে
বিশদভবে পাওয়া যায়।

"জিমার" সংস্কৃত ভাষায় লিঙ্গের ধারণা এবং হিন্দুধর্মে ব্রহ্ম ও ঈশ্বরের ধারণার সম্পর্ক সুস্পষ্ট করেন এভাবে-

সঠিক অনুচ্ছেদ শিরোনাম কোনটি?
titleA. রাধা ও কৃষ্ণ
titleB. ইতিহাস
titleC. শ্রুতি ও অদ্বৈত
titleD. ব্রহ্মা
উত্তর: titleD
২০১৩ সালের ৮ ফেব্রুয়ারি, রিকেল্‌মের বোকা জুনিয়র্সে প্রত্যাগমনের খবর নিশ্চিত করা হয়। ২০১৩ সালের ১৫ মে, কোপা লিবের্তাদোরেসে করিন্থিয়ান্সের বিপক্ষে মাঝমাঠ থেকে গোল করেন রিকেল্‌মে। খেলাটি ১–১ গোলে ড্র হলে, দুই লেগ মিলিয়ে বিশ্ব চ্যাম্পিয়ন দলটিকে ২–১ গোল ব্যবধানে পরাজিত করে প্রতিযোগিতা থেকে বিদায় করে বোকা।

সঠিক অনুচ্ছেদ শিরোনাম কোনটি?
titleA. ২০০৮ গ্রীষ্মকালীন অলিম্পিক
titleB. ২০০৯–১০ মৌসুম
titleC. ২০১৩–
titleD. ২০০৬ ফিফা বিশ্বকাপ
উত্তর: titleC
এক বিশাল শিক্ষা প্রতিষ্ঠান তিনি, স্বপ্রকাশ সূর্য।যারাই তাঁর সাহচর্যে এসেছেন,বদলে গ্যাছে তাদের জীবন।অল্পে শেষ করা যায় না তাঁর কথা।
নবম অশ্বারোহী হিসেবে মহাপ্রভুর প্রতিজ্ঞাকে বাস্তব রুপায়ণ দিতে শ্রীগুরু নির্দেশে হরিনামকে নিয়ে যান প্রাচ্য থেকে প্রতীচ্যে।
১৯৩৩ সালে তিনি মার্কিন যুক্তরাষ্ট্রের শিকাগো শহরে অনুষ্ঠিত ২য় বিশ্বধর্ম মহাসম্মেলনে যোগদান করেন। সেখান থেকে তিনি বৈষ্ঞব বেদান্তের ওপর পি.এইচ.ডি সম্পন্ন করেন। বিভিন্ন ধর্মসভা করু ৫বছর ৮মাস পর তিনি শ্রীঅঙ্গন অর্থাৎ দেশে ফিরে আসেন।

বাংলাদেশের স্বাধীনতা ও প্রভুকে স্বমর্যাদায় শ্রীধাম শ্রীঅঙ্গনে সমর্যাদায় প্রতিষ্ঠিত করার জন্য প্রায় এক বছর তিনি অন্ন গ্রহণ করেন নি। দেশপ্রেম আর ভগবদ প্রেমের বিমূর্ত প্রকাশ দেখা যায় তাঁর মধ্যে।
স্বাধীনতা উত্তর বিধ্বস্ত বাংলাদেশকে পূনর্নির্মাণে হাত দেন তিনি।সনাতন ধর্মাবলম্বীদের পরাশান্তির আশ্রয়স্থল মন্দিরগুলো সংস্কার, কোথাও নতুন বিনির্মাণ করে বিপন্ন হিন্দুদের দুরাবস্থা দুর করতে বহু মিটিং,বাংলাদেশ ও ভারত সরকারের কাছে সাহায্য সহায়তা চাওয়া,সংবাদ সম্মেলন করা অর্থাৎ এককথায় তাদের মনোবলকে সমুন্নত করার প্রয়াস নিয়ে ছুটেছেন।শুধু তাই নয়, মহাপ্রভু যে প্রেমের দেউটি জ্বেলে রেখে গ্যাছেন তাই নিয় তিনি দেশের এক প্রান্ত থেকে অন্য প্রান্তে,এদেশ থেকে ওদেশে ভাগবতীয় পরিক্রমার মাধ্যমে আধ্যাত্মিক চৈতন্যকে উজ্জীবিত করেছেন।
তিনি বহু মঠ-মন্দির প্রতিষ্ঠা করেছেন কিন্তু কখনোও মঠাধীন হন নি।


সঠিক অনুচ্ছেদ শিরোনাম কোনটি?
titleA. গ্রন্থসম্ভার
titleB. ভারত ভাগ এবং পরবর্তী কর্মকান্ড
titleC. গৃহত্যাগী জীবন
titleD. প্রাথমিক জীবন
উত্তর: titleB
৩৩০০ খ্রিষ্টপূর্বাব্দে সিন্ধু সভ্যতার উন্মেষের সঙ্গে সঙ্গে ভারতীয় উপমহাদেশে ব্রোঞ্জ যুগের সূত্রপাত ঘটে। এই সভ্যতার কেন্দ্রভূমি ছিল সিন্ধু নদ ও তার উপনদী বিধৌত অববাহিকা অঞ্চল; এবং এই সভ্যতার বিস্তার ঘটে ঘগ্গর-হাকরা নদী উপত্যকা, , গঙ্গা-যমুনা দোয়াব, গুজরাট, এবং উত্তর আফগানিস্তান পর্যন্ত।

সিন্ধু সভ্যতার উন্মেষ ঘটে আধুনিক ভারতীয় প্রজাতন্ত্র (গুজরাট, হরিয়ানা, পাঞ্জাব ও রাজস্থান রাজ্য) এবং পাকিস্তান (সিন্ধ, পাঞ্জাব ও বেলুচিস্তান প্রদেশ) রাষ্ট্রের বিভিন্ন অঞ্চলে। ঐতিহাসিকভাবে প্রাচীন ভারতীয় সভ্যতার অন্তর্গত এই সভ্যতা ছিল মেসোপটেমিয়া ও প্রাচীন মিশরের মতো পৃথিবীর আদিতম নগরাঞ্চলীয় সভ্যতাগুলির অন্যতম। হরপ্পাবাসী হিসেবে পরিচিত প্রাচীন সিন্ধু নদ উপত্যকার অধিবাসীরা ধাতুবিদ্যার কিছু নতুন কৌশল আয়ত্ত্ব করে তামা, ব্রোঞ্জ, সিসা ও টিন উৎপাদনে সক্ষমতা অর্জন করেছিল।

সিন্ধু সভ্যতা ২৬০০ খ্রিষ্টপূর্বাব্দ থেকে ১৯০০ খ্রিষ্টপূর্বাব্দ পর্যন্ত স্থায়ী হয়। এই সময়েই ভারতীয় উপমহাদেশে নগরকেন্দ্রিক সভ্যতার সূচনা ঘটে। আধুনিক ভারতীয় প্রজাতন্ত্রের ধোলাবীরা, কালিবঙ্গান, রুপার, রাখিগড়ি, লোথাল ও পাকিস্তানের হরপ্পা, গানেরিওয়ালা, মহেঞ্জোদাড়োতে এই প্রাচীন সভ্যতার বিভিন্ন নগরকেন্দ্রের সন্ধান পাওয়া গেছে। এই সভ্যতার বিশেষত্ব ছিল ইষ্টকনির্মিত শহর, পথপার্শ্ববর্তী নিকাশি ব্যবস্থা ও বহুতল আবাসন।

সঠিক অনুচ্ছেদ শিরোনাম কোনটি?
titleA. বৈদিক ও বেদোত্তর যুগ
titleB. ভারতের স্বাধীনতা আন্দোলন
titleC. ব্রোঞ্জ যুগ
titleD. স্বাধীনতা ও দেশভাগ
উত্তর: titleC
"জেলাটির উত্তরে ও উত্তর পূর্বে(ঈশান) বিহার রাজ্যের গয়া জেলা"৷ "জেলাটির পূর্বে ও দক্ষিণ পূর্বে(অগ্নি) ঝাড়খণ্ড রাজ্যের হাজারিবাগ জেলা"৷ "জেলাটির দক্ষিণে ঝাড়খণ্ড রাজ্যের রাঁচি জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের রামগড় জেলা"৷ "জেলাটির পশ্চিমে ঝাড়খণ্ড রাজ্যের পালামৌ জেলা"৷ "জেলাটির উত্তর পশ্চিমে(বায়ু) বিহার রাজ্যের লাতেহার জেলা"৷

জেলাটির আয়তন ৩৭১৮ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৬৬%৷

সঠিক অনুচ্ছেদ শিরোনাম কোনটি?
titleA. নামকরণ
titleB. ভাষা
titleC. জনসংখ্যার উপাত্ত
titleD. অবস্থান
উত্তর: titleD
মুহাম্মদের মদিনায় আসার পরপরই সাদ অসুস্থ হয়ে পড়ে। সা'দ মোহাম্মাদের সংগে দেখা করতে গিয়ে দেখতে পান তিনি রেগে লাল হয়ে আছেন। । মুহাম্মদ স. সা'দকে বলেন যে আবদুল্লাহ ইবনে উবাই ইসলামকে পরিত্যাগ করেছেও এবং আবদুল্লাহর ঘরে এ বিষয়ে আলোচনা করতে নিষেধ করেছিলেন। সা'দ মুহাম্মাদকে বলেন: "তার প্রতি কঠোর হবেন না; কারণ আল্লাহ আপনাকে আমাদের কাছে পাঠিয়েছেন তাকে রাজা করতে আর সে মনে করছে আপনি তার রাজত্ব কেড়ে নেবেন।" 

মুহাম্মদ আবদুল্লাহমান ইবনে আওফ, সাদ ইবনে আবি ওয়াক্কাস এবং আবদুল্লাহ ইবনে মাসউদ এর সাথে আসেন। সা'দ তার দর্শনার্থীরা যখন এসে উপস্থিত হয় তখন অজ্ঞান হয়ে পড়েছিল এবং মুহাম্মদ জিজ্ঞাসা করেছিলেন যে তিনি মারা গেছেন কি না। যদিও তিনি মারা যান নাইন, মুহাম্মদ কাঁদলেন এবং তাঁর বন্ধুরা তাঁর সাথে কাঁদলেন। মুহম্মদ তাদের বলেছিলেন যে নীরব অশ্রু অনুমতি দেওয়া হয়েছে তবে আল্লাহ তাদেরকে জোরে কাঁদার জন্য শাস্তি দিতে পারেন। পরে মুহাম্মদ শুনলেন যে সা'দ আরও ভাল বোধ করছে তখন তিনি সমাবেশকে জিজ্ঞাসা করলেন কে বেড়াতে যেতে চাও? দশ জনেরও বেশি মুসলমান তাঁর সাথে উঠে দাঁড়ালেন, "এবং আমাদের সাথে জুতা, মোজা, ক্যাপ বা শার্ট নাই" তারা মদীনার জ্বলন্ত উত্তাপে "অনুর্বর ভূমিতে" হাঁটতে লাগল যতক্ষণ না তারা সা'দের বাড়িতে পৌঁছেছিল। 

অন্য এক অনুষ্ঠানে সা'দ ঘরে বসে ছিলেন যখন মুহাম্মদ দরজায় কড়া নাড়লেন, ডাকলেন, "তোমার উপর শান্তি হোক!" সাদ চুপ করে রইল। মুহাম্মদ দ্বিতীয় এবং তৃতীয়বার আহবান করলেন, তারপরে স্থির করলেন যে সাদ অবশ্যই বাইরে গেছে। তিনি যখন যাচ্ছিলেন, সাদ তাকে ফেরানোর জন্য দৌড়ে এসেছিল: "আমি আপনাকে শুনেছি, তবে আমি আমার এবং পরিবারের জন্য আপনার শান্তি অনেকটা পেতে চাই।" 

মুহাম্মদ তার কাছ থেকে খেজুর ও জবাইয়ের জন্য দশটি উট উপহার পেয়ে বললেন, 'সাদ ইবনে উবাদাহ কি উত্তম মানুষ! ইসলামের মধ্যে তারাই শ্রেষ্ঠ মানুষ যারা জাহিলিয়ার মধ্যে ধর্ম বুঝে শ্রেষ্ঠ হয়। "। বিদায়ী হজ্জের পথে সা'দ শুনেছিল যে আবু বকর উট হারিয়েছেন। তিনি এবং তাঁর পুত্র কয়েস মুহূর্তেই মুহাম্মাদীর নিকট একটি নতুন উট উপহার দিতে এসেছিলেন। মুহাম্মদ উপহারটি প্রত্যাখ্যান করার চেষ্টা করলেন। কারণ হারিয়ে যাওয়া উটটি পাওয়া গিয়েছিল। তবে সা'দ তাকে বলেছিলেন: "আপনি আমাদের ধন-সম্পদ থেকে যা গ্রহণ করেন না তার চেয়ে অধিক মূল্যবান যা গ্রহণ করেন।" 

সঠিক অনুচ্ছেদ শিরোনাম কোনটি?
titleA. প্রাক জীবন
titleB. হুদায়বিয়ার সন্ধি
titleC. হিজরত
titleD. মুহাম্মদের সাথে সম্পর্ক
উত্তর: titleD
১৯৮২ সালে প্রথমবারের মতো খেলতে নামেন। ইয়ান বোথামের সাথে বেশ কয়েকটি টেস্টে অংশগ্রহণ করেন। দল নির্বাচকমণ্ডলী উপলব্ধি করেন যে, ১৯৮২ সালে ভারত ও পাকিস্তান সফরে ফাস্ট বোলিংয়ের তুলনায় স্পিন বোলিংই অধিক কার্যকর। ১৯৮২-৮৩ মৌসুমে অস্ট্রেলিয়া সফরে যান। কিন্তু নিজেকে মেলে ধরতে না পারায় ১৯৮৩ সাল পর্যন্ত দলের বাইরে অবস্থান করতে হয় তাকে।

১৯৮৬ সালে ক্যানাবিস ধূমপানের অভিযোগে ইয়ান বোথামকে ৩ মাসের জন্য সাময়িক নিষেধাজ্ঞা প্রদান করা হয়। ফলশ্রুতিতে প্রিঙ্গল বোথামের কার্যাবলী সম্পাদনে অগ্রসর হন।

১৯৮৬ সালটি ইংরেজ টেস্ট ক্রিকেটের জন্য অন্যতম দূর্যোগপূর্ণ বছররূপে চিহ্নিত হয়েছিল। গ্রীষ্মের প্রথম তিন খেলায় বোলিং বেশ ভালো করলেও ভারতীয় স্পিন আক্রমণ বিশেষতঃ মনিন্দর সিংকে মোকাবেলা করতে ব্যর্থ হন। ঐ বছরের ওভালের চূড়ান্ত টেস্টের মাধ্যমে বোথাম পুণরায় খেলার জগতে ফিরে আসেন। এরফলে ১৯৮৬-৮৭ মৌসুমের অস্ট্রেলিয়া সফর থেকেও তিনি বঞ্চিত হন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. আসা-যাওয়ার পালা
titleC. নিউজিল্যান্ড সফর
titleD. খেলোয়াড়ী জীবন
উত্তর: titleA
পাকিস্তান জিন্দাবাদ স্লোগানটি প্রথম উত্থাপিত হয়েছিল পাকিস্তান আন্দোলনের সময়। তৎকালীন মুসলমানরা প্রায়শই রুমাল বা বালিশে স্লোগানটি লিখতেন। ব্রিটিশ সরকার ভারত ত্যাগের সিদ্ধান্ত নেওয়ার পরে রবার্ট রিচার্ডসের নেতৃত্বে ব্রিটিশ সংসদীয় প্রতিনিধি দলের দিল্লি সফরকালে জয় হিন্দ হিসাবে স্লোগানটি সমানভাবে শোনা গিয়েছিল। ১৯৩০ সালের ২৩ ডিসেম্বর, বিহার মুসলিম ছাত্র ফেডারেশন প্রতিটি সভা, সম্মেলন বা সমাবেশে "পাকিস্তান জিন্দাবাদকে" তাদের জাতীয় স্লোগান হিসাবে গ্রহণের জন্য একটি প্রস্তাব পাস করে। ১৯৪১ সালে, পাকিস্তান আন্দোলনের দিনগুলোতে, মোহাম্মদ আলী জিন্নাহ ওটাকামুন্ড সফরে "পাকিস্তান জিন্দাবাদ উচ্চারণ করে" মুসলমানদের একটি ভিড় পেয়েছিলেন ";" তাদের মধ্যে প্রায় ১০ বছর বয়সের এক বালক ছিল, যিনি স্কটিলি পোশাক পরেছিলেন। জিন্নাহ তাকে ডেকে জিজ্ঞাসা করলেন, "আপনি পাকিস্তান জিন্দাবাদ বলে চেঁচিয়েছিলেন, পাকিস্তান সম্পর্কে আপনি কী জানেন?" ছেলেটি জবাব দিয়েছিল, "আমি পাকিস্তান সম্পর্কে খুব বেশি জানি না। আমি কেবল জানি যে পাকিস্তান মানেই মুসলিম শাসন যেখানে অনেক মুসলমান বাস করেন এবং হিন্দুদের যেখানে হিন্দুরা থাকেন সেখানে শাসন" যার প্রতি জিন্নাহ পর্যবেক্ষণ করেন যে তাঁর বার্তা লোকদের কাছে পৌঁছেছে এবং মন্তব্য করেন যে এখন পাকিস্তানের পক্ষে সংগ্রাম থামানো যাবে না।

স্বাধীন পাকিস্তানের লড়াইয়ের সময় পাকিস্তান আগত শরণার্থীদের স্বাগত জানাতে স্থানীয়রা "পাকিস্তান জিন্দাবাদের" স্লোগান উত্থাপন করেছিল। সীমান্ত পেরিয়ে শরণার্থীরাও আনন্দে চিৎকার করেছিল। পাকিস্তান জিন্দাবাদ এবং এর সমকক্ষ হিন্দুস্তান জিন্দাবাদের স্লোগানগুলোর মধ্যে উল্লেখযোগ্যভাবে স্বাধীনতার লড়াইয়ের সাথে জড়িত সাম্প্রদায়িক দাঙ্গায় নেতিবাচক ব্যবহার দেখা গেছে।

১৯৪৭ সালের ১৪ই আগস্ট, গভর্নর জেনারেলের বাসভবন থেকে গণপরিষদের ভবনে ও পেছনে যাওয়ার পথে মুহাম্মদ আলী জিন্নাহর "মোটরকেড পাকিস্তান জিন্দাবাদ", "কায়েদ-ই-আজম জিন্দাবাদ" এবং ফুলের পাপড়ি দিয়ে স্বাগত জানানো হয়, যেখানে তিনি স্বাধীনতার ঘোষণাপত্র ও পাকিস্তানের পতাকা উত্তোলনের অনুষ্ঠানে অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. ভারতে ব্যবহার
titleB. ইতিহাস
titleC. রণস্লোগান
titleD. উল্লেখযোগ্য ব্যবহার
উত্তর: titleB
সাঁওতাল সমাজে বারোটি "পারিস" বা গোত্র বর্তমান, যেগুলি একাধিক "খুঁট" বা উপভাগে বিভক্ত। একই পারিসের মধ্যে বিবাহের অনুমতি থাকলেও একই খুঁটের মধ্যে বিবাহ সম্পূর্ণ নিষিদ্ধ। সাঁওতাল সমাজে বাল্য বিবাহ প্রচিলত নয়। ছেলের বাবা "রায়বার" বা ঘটকের মাধ্যমে কনের খোঁজ করেন। কনের মা ও মাসির দক্ষতা ও কর্মকুশলতা কনের গুণ হিসেবে বিবেচ্য হয়। ছেলে হাট, বাজার, মেলা প্রভৃতি পূর্বনির্ধারিত স্থানে কনে দেখতে যান। পাত্রের কনে পছন্দ হলে পাত্রের পিতা উপহার নিয়ে কনের বাড়ি যান। এরপর কন্যাপক্ষ পাত্রের বাড়ি গেলে পাত্র তাঁদের কোলে বসিয়ে চুম্বন করে উপহার সামগ্রী দেন। পাত্রীর পিতাকে পাগড়ি ও নতুন কাপড় প্রদান করা হয়। এরপর পাত্রপক্ষ কনের বাড়ীতে গেলে একই রীতি অনুসরণ করা হয়। কনের বাড়ীতে বিবাহের দিন স্থির করা হয়। বিয়ের যতদিন বাকী থাকে, একটি কাপড় বা সুতোয় ততগুলি গিঁট বেঁধে শালপাতার পাঁচটি বাটিতে হলুদ বাটা, দূর্বা ও আতপ চালের সাথে ঘটকের মাধ্যমে একে অপরের বাড়ীতে পাঠানো হয়।

সঠিক অনুচ্ছেদ শিরোনাম কোনটি?
titleA. প্রকারভেদ
titleB. প্রস্তুতিপর্ব
titleC. বিবাহ মন্ডপ নির্মাণ
titleD. বিবাহ
উত্তর: titleB
ই-ৎসিঙ্ বৌদ্ধ ধর্ম সম্পর্কে আরো জ্ঞান অর্জনের জন্য প্রখ্যাত বৌদ্ধ বিশ্ববিদ্যালয় নালন্দায় (বর্তমান ভারতের বিহার রাজ্যের অন্তর্গত) যাওয়ার সিদ্ধান্ত নেন। ফং নামক এক ব্যক্তি তার যাওয়ার খরচ বহন করে। এই ফাং সম্পর্কে ইতিহাসে আর কোনো তথ্য পাওয়া যায়নি। যাইহোক, ৬৭১ খ্রিস্টাব্দে তিনি কুয়াংচৌ (ক্যান্টন) থেকে পারস্যের নৌকায় করে যাত্রা শুরু করেন। ২২ দিন পর তিনি শ্রীবিজয়ায় (বর্তমান সুমাত্রার পালেমবাং) পৌঁছান। পরবর্তী ছয় মাসে তিনি সেখান থেকে সংস্কৃত ব্যাকরণ এবং মালয় ভাষা শেখেন। এরপর তিনি মালয় এবং কিতেহ (কেদাহ) রাজ্য ভ্রমণ করেন। ৬৭৩ সালে অতিরিক্ত ভ্রমণের দশ দিন পর তিনি "নগ্ন রাজ্য" (শু'র দক্ষিণ-পশ্চিমে) পৌঁছান। ই-ৎসিঙ্ "কুনলুন পিপলস" বইতে তার মনোভাব ব্যক্ত করে বলেন, "কুনলুনের লোকেরা কোঁকড়ানো চুল, গাঢ় রঙের দেহ বিশিষ্ট এবং তারা খালি পায়ে এবং সরোং পরে থাকে।" এরপরে তিনি ভারতের পূর্ব উপকূলে পৌঁছেছিলেন, যেখানে তিনি একজন প্রবীণ সন্ন্যাসীর সাথে সাক্ষাত করেন। তিনি সেখানে এক বছর অবস্থান করে সেই সন্ন্যাসীর কাছে সংস্কৃত অধ্যয়ন করেন। পরে তারা দুজনেই একদল বণিকের সাথে যোগ দেন এবং আরো ৩০টি রাজ্য পরিদর্শন করেন। এসময় তিনি মগধের বৌদ্ধ তীর্থস্থানগুলোতেও গমন করেন। পরে নালন্দায় যাওয়ার সময়, মাঝপথে ই-ৎসিঙ্ অসুস্থ হয়ে যান এবং হাঁটতে অপারগ হয়ে পড়েন। ফলে দলটি ধীরে ধীরে তাকে পিছনে ফেলে এগিয়ে যায়। পরবর্তীতে তিনি হেঁটে নালন্দায় পৌঁছান।

নালন্দায় তিনি ৬৭৬-৬৮৫ খ্রিস্টাব্দ পর্যন্ত মোট দশ বছর অবস্থান করেন। সেখানে তিনি বৌদ্ধ ধর্মগ্রন্থ বিনয়-পিটকের উপর জ্ঞানার্জন করেন।

সঠিক অনুচ্ছেদ শিরোনাম কোনটি?
titleA. বৌদ্ধ সংস্কৃতির বিস্তার
titleB. শ্রীবিজয় থেকে নালন্দা
titleC. রচনা
titleD. শ্রীবিজয়ে বৌদ্ধ ধর্ম
উত্তর: titleB
সড়ক থেকে স্টেশনের টিকিট কাউন্টারে পৌছাতে বা টিকিট কাউন্টার থেকে সড়কে সহজে পৌছাতে স্টেশনে চারটি চলন্ত সিঁড়ির রয়েছে। এছাড়া টিকিট কাউন্টার থেকে প্ল্যাটফর্মে পৌছাতে এবং প্ল্যাটফর্ম থেকে টিকিট কাউন্টারের স্তরের পৌছাতে চলন্ত সিঁড়ির ব্যবস্থা রয়েছে। মেট্রো স্টেশনের ভিড়, টিকিট কাটার জন্য কতগুলি কাউন্টার খোলা আছে, কোন গেট দিয়ে ঢোকা-বেরোনা যাবে - এ সব তথ্য দেখানো হয় অত্যাধুনিক ডিসপ্লে বোর্ডে। আপ-ডাউন দুই লাইনের ট্রেনের সময়সূচিও ডিসপ্লে বোর্ডে প্রদর্শিত হয়। 

তথ্যপ্রযুক্তি তালুকের কর্মীদের সুবিধার জন্য সেক্টর ফাইভ মেট্রো স্টেশন সংলগ্ন রাস্তার মোড়গুলিতে কেএমআরসিএলের সঙ্গে যৌথ উদ্যোগে ডিসপ্লে বোর্ড স্থাপন করেছে নবদিগন্ত শিল্পতালুক কর্তৃপক্ষ। কলকাতার কোনও মেট্রো স্টেশনে এখনও পর্যন্ত যাত্রীদের জন্য এমন বব্যস্থা নেই।

স্টেশনে শৌচাগার, স্বয়ংক্রিয় টিকিট ভেন্ডিং মেশিন ও বয়স্ক এবং অশক্ত যাত্রীদের জন্য প্রতি স্টেশনে একাধিক লিফট এবং এসক্যালেটরের ব্যবস্থা রয়েছে।

এছাড়াও প্ল্যাটফর্মে রয়েছে ফোন। কোনও যাত্রী সমস্যা দেখলেই ওই ফোন থেকে মেট্রোর কন্ট্রোল রুমে যোগাযোগ করতে পারবেন।

সঠিক অনুচ্ছেদ শিরোনাম কোনটি?
titleA. সুযোগ-সুবিধা
titleB. প্ল্যাটফর্ম স্ক্রিন ডোর
titleC. স্টেশন
titleD. ইতিহাস
উত্তর: titleA
ওয়েস্টফেলিয় সার্বভৌমত্ব বলতে রাষ্ট্রীয় সীমানা এবং আভ্যন্তরীণ কাঠামোর ভেতরে বিদেশী গুপ্তচরবৃত্তির অনুপস্থিতির উপর ভিত্তি করে সৃষ্ট জাতি-রাষ্ট্রের সার্বভৌমত্বের ধারণাকে বোঝায়। এটি রাষ্ট্র, বহুজাতিক কর্পোরেশন এবং সংগঠনসমূহের এক আন্তর্জাতিক ব্যবস্থা যা ১৬৪৮ সালের ওয়েস্টফেলিয়া শান্তিচুক্তির মাধ্যমে শুরু হয়।

সার্বভৌমত্ব এমন একটি প্রত্যয় যার প্রায়শই অপব্যবহার হয়। বিশ্বের কতিপয় মানুষের জীবন ছিল "অসভ্য" এবং সমাজকাঠামো ছিল "অসংগঠিত", এটা নির্ণয়ের জন্য ১৯ শতাব্দীতে "সভ্যতার মান" এর বিচ্ছিন্ন ধারণাটি বিস্তার লাভ করে।
ধারণাটি এই বিশ্বাসে গঠিত হয়েছিল যে, হয় তাদের "সার্বভৌমত্ব" সম্পূর্ণরূপে অনুপস্থিত ছিল, নাহয় "সভ্য" মানুষের তুলনায় একেবারে নিকৃষ্ট ছিল। "লাসা ওপেনহেইম" উল্লেখ করেন, "সম্ভবত সার্বভৌমত্বের ধারণার মতো বিতর্কিত বিষয় আর কিছু নেই। এটি একটি অকাট্য সত্য যে, ধারণাটি রাষ্ট্রবিজ্ঞানে চালু হওয়ার পর থেকে এখন পর্যন্ত এর অর্থ বিষয়ে বিশ্বজনীন ঐকমত্যে পৌছানো সম্ভব হয়নি।" অস্ট্রেলিয়া উচ্চ আদালতের বিচারক "এইচ ভি এভাট" মত দেন, "সার্বভৌমত্ব নীতিগত প্রশ্ন বা আইনগত প্রশ্ন কোনটিই নয়, বরং এটি এমন একটি প্রশ্ন যা উত্থিতই হয়না।"

আধুনিক আন্তর্জাতিক আইনের হুমকি বা বলপ্রয়োগের বিরুদ্ধে আত্মনিয়ন্ত্রণ ও নিষেধের নীতিমালা উন্নয়নের সাথে সাথে সার্বভৌমত্ব একটি ভিন্ন অর্থ গ্রহণ করেছে। জাতিসংঘ সনদ ও অন্যান্য আঞ্চলিক সংস্থাসমূহের সনদ অনুযায়ী, সকল রাষ্ট্রই আইনগতভাবে সমান এবং তাঁদের অস্তিত্ব অনুযায়ী সম অধিকার ভোগ করে। আইনের দ্বারা নির্ধারিত নিজস্ব রাজনৈতিক অবস্থান নির্ণয় ও স্থায়ী সার্বভৌমত্ব চর্চার ক্ষেত্রে রাষ্ট্রের অধিকার ব্যাপকভাবে স্বীকৃত।

রাষ্ট্রবিজ্ঞানে সার্বভৌমত্বকে সাধারণত তার স্বয়ংসম্পূর্ণতার নিরিখে ও আঞ্চলিকতার কাঠামোয় রাষ্ট্রের সবচেয়ে অপরিহার্য উপাদান হিসাবে সংজ্ঞায়িত করা হয় যা আভ্যন্তরীণ নীতির ক্ষেত্রে সর্বোচ্চ এবং পররাষ্ট্র নীতির ক্ষেত্রে স্বাধীন।

১৬৪৮ সালের ওয়েস্টফেলিয়া শান্তিচুক্তির পর ওয়েস্টফেলিয় সার্বভৌমত্বের উদ্ভব ঘটে, ব্রায়ান টার্নারের মতে যা ছিল ধর্ম ও রাষ্ট্রের মাঝামাঝি এবং "রাজ্য যার ধর্ম তাঁর"- এই বাস্তব নীতির দ্বারা যা রাষ্ট্রে ধর্মের অন্তর্ভুক্তি নির্ণয়ের মাধ্যমে রাষ্ট্রনেতাদের অধিকারকে স্বীকৃতি দেয়।

পাশ্চাত্য উপনিবেশবাদের মাধ্যমে ওয়েস্টফেলিয় সার্বভৌমত্বের মডেলটি অপাশ্চাত্য দেশসমূহে ছড়িয়ে পড়ে। এ মডেলটি ধর্মকে রাজনীতির অধীনস্ত করে, যা কিনা মুসলিম দেশসমূহে কিছু সমস্যার জন্ম দেয়। এই ব্যবস্থা মুসলিম বিশ্বের জন্য উপযুক্ত নয়, কেননা "রাষ্ট্র ও উপাসনালয়ের" বিভেদ এবং "স্বতন্ত্র বিবেকের" ধারণা ইসলাম ধর্মে সামাজিক প্রথা হিসেবে স্বীকৃত নয়।

ব্যবহারিক অর্থে "দেশ", "জাতি" বা "রাষ্ট্র" সমার্থক মনে হলেও এদের মধ্যে পার্থক্য বিদ্যমান।


সঠিক অনুচ্ছেদ শিরোনাম কোনটি?
titleA. ডি ফ্যাক্টো রাষ্ট্র
titleB. ডি জুরি রাষ্ট্র
titleC. ওয়েস্টফেলিয় সার্বভৌমত্ব
titleD. রাষ্ট্রের উদ্ভব
উত্তর: titleC
অনুকৃতি উত্তর ভারতের উত্তরাঞ্চল রাজ্য উত্তরাখণ্ডের পাউড়ি গড়ওয়াল জেলার ল্যান্সডাউনে ১৯৯৪ সালের ২৫শে মার্চ তারিখে জন্মগ্রহণ করেছেন। তিনি কান্দোলি গ্রামে তাঁর শৈশব অতিবাহিত করেছেন। তিনি উত্তম সিং গুসাঁই ও নর্মদা দেবীর তিন সন্তানের মধ্যে প্রথম। অনুকৃতি ল্যান্সডাউন আর্মি পাবলিক স্কুল থেকে তাঁর স্কুল জীবনের পড়াশোনা শেষ করেছেন। গুসাঁই তাঁর স্কুল জীবনে "সেরা সংলাপ বলা বিভাগে" পুরস্কার জয় করেছেন। তিনি দেরাদুনের ডিআইটি বিশ্ববিদ্যালয় থেকে কম্পিউটার বিজ্ঞান প্রকৌশল বিভাগে স্নাতক ডিগ্রি অর্জন করেছেন।

সঠিক অনুচ্ছেদ শিরোনাম কোনটি?
titleA. ফেমিনা মিস ইন্ডিয়া
titleB. মিস এশিয়া প্যাসিফিক ওয়ার্ল্ড
titleC. প্রারম্ভিক জীবন এবং শিক্ষা
titleD. পেশা
উত্তর: titleC
১৯৪৬-৪৭ মৌসুম থেকে ১৯৬৬-৬৭ মৌসুম পর্যন্ত ব্রুস পেয়ারডু’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে প্রায়শঃই ব্যাটিং উদ্বোধনে মাঠে নামতেন। তবে, শুরুরদিকের প্রতিশ্রুতিশীলতাকে পরবর্তীতে আর ধরে রাখতে পারেননি তিনি। ষোড়শ জন্মদিনের পূর্বেই ১৫ বছর বয়সে ১৯৪৭ সালে ব্রিটিশ গায়ানার পক্ষে প্রথমবারের মতো খেলতে নামেন। নিজস্ব তৃতীয় প্রথম-শ্রেণীর ক্রিকেটে ষোল বছর পাঁচ মাস বয়সে সেঞ্চুরি করেন। ঐ সময়ে প্রথম-শ্রেণীর ক্রিকেট খুব কমই আয়োজন করা হতো ও খেলার সুযোগ পাওয়া যেতো খুব কম।

ফলশ্রুতিতে, ১৯৫০ সালে ইংল্যান্ড গমন করেন। সেখানে বার্নলি দলের পক্ষে ল্যাঙ্কাশায়ার লীগে অংশগ্রহণ করেন। ১৯৫২ সালের শেষদিকে দেশে প্রত্যাবর্তন করেন ও ব্রিটিশ গায়ানায় যোগ দেন। দুইটি প্রথম-শ্রেণীর খেলায় বেশ ভালো ফলাফলের স্বীকৃতিস্বরূপ জানুয়ারি, ১৯৫৩ সালে ওয়েস্ট ইন্ডিজ দলের খসড়া তালিকায় যুক্ত হন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. নিউজিল্যান্ডে অভিবাসন
titleD. ইংল্যান্ড গমন, ১৯৫৭
উত্তর: titleA